Gregorius IX
Gregorius IX Res apud Vicidata repertae: Nativitas: 12. saeculum, 1170; Anagnia Obitus: 22 Augusti 1241; Roma Patria: Dicio Pontificia Pontificatus 1227 - 1241 Praecessor: Honorius III Successor: Caelestinus IV Insignia heraldica Gregorius IX, nomine primordiali Hugulinus Signinus (natus anno inter 1145 et 1170 Anagniae; mortuus die 22 Augusti 1241), fuit episcopus Romanus et papa Ecclesiae Catholicae a die 19 Martii 1227. Hugulinus Signinus fuit propinquus, forsitan nepos, papae Innocentii III. Anno 1198, cardinalis et anno 1206 episcopus Ostiensis factus est, sed Sacri Collegii cardinalium decanus ab anno 1219 usque ad annum 1227. Inter annos 1207 et 1209, legatus in Germania pro papa Innocentio III meruit. Amicus fuit Dominici et Guillelmi Montisferrati qui apud eum Romae anno fere 1216 degit. Honorio III anno 1227 mortuo, papa electus est nomine Gregorii IX. Anno 1230 Raimundum de Pennaforte ad compilationem libri de iure canonico incitavit. Anno 1231, inquisitionem introduxit. Die 27 Aprilis 1233 per bullam "Olim operante illo," universitati Tolosanae ille primus dedit et statuta confirmavit. Anno 1228, canonizationem Sancti Francisci decrevit. Anno 1234, canonizationem amici Dominici decrevit. In suis decretalibus inter coetera? de aedituo locutus est.